b'\n_START_ARTICLE_\nBologna-prosessen\n_START_PARAGRAPH_\nBologna-prosessen er et samarbeid mellom europeiske utdanningsministre fra 46 land. Den s\xc3\xb8ker \xc3\xa5 skape st\xc3\xb8rre bevegelse for studenter og l\xc3\xa6rere mellom de ulike landenes universiteter og h\xc3\xb8yskoler gjennom \xc3\xa5 lage sammenlignbare akademisk grader og sikre kvaliteten og niv\xc3\xa5et for disse. M\xc3\xa5let er \xc3\xa5 skape ett felles europeisk omr\xc3\xa5de for h\xc3\xb8yere utdanning (EHEA) innen 2010. Prosessen bygger p\xc3\xa5 landenes frivillige deltagelse og har hittil v\xc3\xa6rt kjennetegnet av stor dynamikk._NEWLINE_Prosessen har navn etter Universitetet i Bologna, som er regnet som et av Europas eldste, fortsatt operative universitet, fra det ble \xc3\xa5pnet i 1088. Her startet prosessen da Bologna-deklarasjonen ble undertegnet i 1999, og denne ble utgangspunktet for den videre prosessen. Denne ble undertegnet av 29 europeiske undervisningsministere, og det ble \xc3\xa5pnet for at ogs\xc3\xa5 andre land som hadde sluttet seg til Europar\xc3\xa5dets kulturkonvensjon fra 1954 ogs\xc3\xa5 kunne slutte seg til Bologna-deklarasjonen._NEWLINE_I tillegg er det bli gjennomf\xc3\xb8rt oppf\xc3\xb8lgingsm\xc3\xb8ter hvert annet \xc3\xa5r, i Praha i 2001, Berlin i 2003, Bergen i 2005, London i 2007 og Leuven i 2009._NEWLINE_En av de aller viktigste delene av Bologna-prosessen er enigheten om \xc3\xa5 dele opp h\xc3\xb8yere utdanning i tre s\xc3\xa5kalte sykluser. Syklusene kalles ofte bachelorgrad, mastergrad og doktorgrad. Disse er definert gjennom European Credit Transfer and Accumulation System._NEWLINE_Ministrene har ogs\xc3\xa5 bl.a. blitt enige om \xc3\xa5 anvende studiepoengsystemet ECTS som en del av Bologna-prosessen.'